हाईवे पर शव रखकर जाम, 2 किमी दोनों ओर वाहनों की कतार
5 मार्च को संत रविदास सम्मेलन में बस से गए इस क्षेत्र के चार लोगों की मौत के बाद गुस्साए लोगों ने विधायक हर्ष यादव के नेतृतव हाईवे पर शव रखकर जाम लगाया। विधायक की मांग है कि मृतक के परिवार को 10-10 रुपए दिए जाएं। मरने वाले के परिवार के एक सदस्य को नौकरी मिले और घायलों को 5-5 लाख रुपए शासन दे।
देवरी क्षेत्र के ग्राम सिलारी के कुछ लोग सागर में सीएम के नेतृत्व में हुए संत रविदास सम्मेलन में शामिल होने गए थे। गढपहरा के पास बस पलटने से चार लोगों की मौत के हो गई थी। पीएम के बाद रविवार को उनके शव सिलारी गांव लाए गए। एक शव नरसिंहपुर जिले के सेमरा ले जाए गया वहीं तीन शवों को श्मशानघाट की बजाय हाईवे पर ले जाकर जाम लगा दिया।
विधायक यादव के नेतृत्व में सैकड़ों लोग फोरलेन पहुंचे और मुख्यमंत्री के सरकारी कार्यक्रम में प्रशासन द्वारा लोगों को बस में ले जाने का विरोध किया। उनकी मांग है हादसे में मारे गए चार लोगों के परिजनों के लिए 10-10 लाख मुआवजा एवं एक व्यक्ति को सरकारी नौकरी एवं घायलों को 5-5 लाख रुपए दिए जाएं। करीब तीन घंटे तक प्रदर्शन चलता रहा।
5.30 बजे एडीएम दिनेश श्रीवास्तव एवं एएसपी पंकज पांडेय पहुंचे विधायक से चर्चा की। अफसरों ने बताया शासन से परिजनों को दो-दो लाख रुपए दिए जाएंगे। इसके अलावा विशेष परिस्थितयों में होने वाली मौतों के लिए 5-5 लाख के प्रस्ताव भेजे गए हैं। अफसरों की समझाइश के बाद जाम खत्म हुआ। फोरलेन के दोनों ओर दो-दो किमी वाहनों की कतारें लगी रही। देवरी आने वाले कुछ करीब चार किमी यात्री पैदल चलकर आए। इस बीच कई परेशान रहे।
देवरी से 5 किमी दूर सिलेरा फोरलेन पर शव रखकर लोगों ने जाम लगाया।
विधानसभा में उठाएंगे यह मामला : हर्ष
विधायक यादव ने कहा कि मुख्यमंत्री वोट की खातिर अपने कार्यक्रमों में भीड़ जुटाने के लिए ग्रामीणों को प्रलोभन लेकर बुलाते हैं। वह मतदाताओं को चारे की भांति उपयोग करते हैं। सिलारी के चार ग्रामीणों की मौत के मामले में आयोजकों के खिलाफ हत्या का मामला दर्ज होना चाहिए। सरकारी व्यवस्था के तहत ग्रामीणों को ले जाएगा गया था इसलिए पूरी जबावदारी अधिकारियों की है। उन्होंने कहा कि यह मामला विधानसभा में उठाएंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva